เรื่อง : ปัญหาเรื่องรถติดในซอยเพชรเกษม 69

รายละเอียด : จากที่ผมเคยแจ้งในครั้งก่อนเรื่องปัญหารถติดในซอยเพชรเกษม 69 และได้เสนอแนวทางการแก้ไขให้เปิดเลนขาออกในช่วงเวลาเร่งด่วนออกเป็น 2 ช่องทางและเข้า 1 ช่องทางในส่วนตรงนี้ต้องขอขอบคุณทุกท่านและทีมงานที่เกี่ยวข้องในการที่ช่วยแก้ไขปัญหาอย่างรวดเร็วโดยการ นำไฟสัญญาณมาติด ให้ในซอยเพชรเกษม 69 ตลอดทั้งเส้น ด้วยความรวดเร็ว

แต่สถานการณ์รถติดที่คาดการณ์ว่าจะดีขึ้นกลับรถติดหนักกว่าเดิม 2 เท่า ส่วนตัวผมคิดว่าน่าจะเป็นเรื่องของการที่เจ้าหน้าที่จราจรปล่อยสัญญาณไฟเขียวช้า เนื่องจากพอเปิดเลนให้รถขาออก 2 เลนทำให้ถนนสามารถกักรถไว้ในซอยได้จำนวนปริมาณที่มากขึ้นโดยที่หางแถวไม่ล้นไปถึงสี่แยกคลองขวางส่วนนี้คิดว่าน่าจะเป็นเหตุผลที่ทำให้ ตำรวจกักรถติดไฟแดงไว้ในซอยนานเนื่องจากรถปลายแถวไม่ล้นไปถึงสี่แยกคลองขวาง *แต่สิ่งที่เกิดขึ้นกลับกลายเป็นว่ารถติดในซอยเพชรเกษม 69 หนักกว่าเดิมที่เคยเป็น ซึ่งการเปิด 2 เลนส์ด้วยไฟจราจร กลับกลายเป็นไม่มีประโยชน์ที่จะทำให้รถในซอยเพชรเกษม 69 ระบายได้เร็วขึ้น

สุดท้ายนี้จึงเรียนกราบขอความกรุณา ท่านและทีมงานที่เกี่ยวข้องในส่วนนี้ ช่วยหาทางแก้ ให้รถในซอยเพชรเกษม 69 ระบายได้เร็วขึ้นด้วยครับขอบคุณครับ